text: Fyrværkerikampagner virker
  31 december 2010 kl. 12.13
  Der har været en god tendens til et fald i antallet af fyrværkeriulykker i Esbjerg de seneste år. Alligevel er der grund til at tænke sig om når der skal knaldes.
  Det kriminalpræventive sekretariat i Esbjerg har nu gennem ni år produceret en video, der er et led i en større fyrværkerikampagne. 
  Kampagnen er lavet i samarbejde med Esbjerg Kommune og den årlige indsats kan mærkes på statistikken.
  De seneste år er antallet af fyrværkeriulykker faldet drastisk og der har ikke været nogen ulykker med varrige mén.
  Kampagnen er bygget op omkring seks gode råd i omgangen med fyrværkeri, og de er:
  1. Brug altid beskyttelsesbriller.
  2. Køb og lav aldrig ulovligt fyrværkeri.
  3. Hold aldrig fyrværkeri i hånden.
  4. Kast aldrig med fyrværkeri.
  5. Gå aldrig tilbage til en fuser.
  6. Brug altid en pose til fyrværkeri.
  